Dnevno dogajanje pred ljubljanskim sodiščem, ki ga v podporo zaprtemu vodji SDS organizira Odbor 2014, je načel živce Poldiju, saj se zborovanje vsak dan začne tako rekoč v njegovi dnevni sobi, Miklošičevem parku.

Poldi je razumen človek in je doumel, da trdovratne volje »iskalcev pravice« ne bo moč zlomiti. Zato se je odločil nase prevzeti vlogo vodje, narediti red in razpuščeno množico organizirati na shodu primeren način.